Gruziya NATO a’zosi bo‘lishga qat’iy qaror qildi

Gruziya Shimoliy alyans a’zosi bo‘lishga qat’iy qaror qildi. Bu haqda mamlakat bosh vaziri Georgiy Kvirikashvili NATO Parlament Assambleyasi sessiyasi majlisida ma’lum qildi, deb yozadi “TASS”.

U Gruziya va NATOning faol hamkorligi oxirgi yillarda yuqori darajaga erishganligini ta’kidladi. “Gruziya NATOga a’zo bo‘lishga qat’iy qaror qildi. Biz alyansga integratsiya jarayonini faol davom ettiramiz, shu yo‘nalishdagi islohotlarni davom ettiramiz”, — deya ta’kidladi vazir.
Rais Paolo Alli NATO Parlament Assambleyasi Gruziyaning Shimoliy alyansga a’zo bo‘lish qarorini qo‘llab-quvvatlashini ma’lum qildi.
Parlament Assambleyasi raisi oxirgi 15 yil davomida NATO assambleyasi Gruziyaning Shimoliy Atlantikaga oid tanlovi va uning yevrointegratsiyaga bo‘lgan yo‘lini doim qo‘llab-quvvatlaganligini ma’lum qildi.